## El Consell aprova l’aplicació del programa temporal de lluita contra la bretxa salarial per a categories feminitzades del sector sanitari

*** L’acord preveu una partida pressupostària de 2,5 milions d’euros corresponent a l’exercici de 2024**

El Consell ha autoritzat l’acord pel qual s’aprova l’aplicació del programa temporal de lluita contra la bretxa salarial feminitzada en el sector sanitari corresponent a l’exercici 2024. Per a fer-ho, la Conselleria de Sanitat ha destinat una partida pressupostària de 2,5 milions d’euros.

El personal estatutari i funcionari sanitari que es beneficiarà d’estes mesures retributives és el següent: personal de la categoria de terapeuta ocupacional, personal de la categoria de treballador social, personal de la categoria d’administratiu (C1), personal de la categoria d’auxiliar administratiu (C2) i personal de determinats llocs no bàsics amb requisit indistint de ser personal auxiliar administratiu (C2) o administratiu (C1).

Les noves retribucions fixades en l’acord tenen efecte des de l’1 de gener de 2024 i afecten el complement de destinació o específic de les categories anteriorment mencionades.

Fecha: 12/12/2025